cyanic-selkie/wikianc huggingface dataset:
Sikorsky X2
Design
Verdensrekorden for helikopter med konvensjonell rotorteknologi innehas i 2009 fremdeles av Westland Lynx, som fløy 400 km/t i 1986. Rekorden på 321,74 km/t ble satt sommeren 1972 med Westland's sjefsprøveflyger Roy Moxam ved kontrollene. Ulike løsninger har vært prøvd for å komme gjennom denne veggen. X2 teknologien baserer seg på to kontraroterende hovedrotorer. Dette kompenserer for problemet med manglende løft på de bakovergående bladene ved at det er framovergående blad på samme side i den andre, kontraroterende rotoren. Slik kan løftet balanseres på begge sider, og en kan trenge gjennom denne veggen.
Sikorsky har tidligere utprøvd denne teknologien i eksperimenthelikopteret XH-59/S-69. Dette hadde også to kontraroterende hovedrotorer, men til forskjell fra X2, hadde det to vanlige turbojetmotorer på siden av skroget som bidro til framdriften.
Berjozov kullkraftverk
Berjozov kullkraftverk (Berëzovskaja GRES) er et kullkraftverk med en installert produksjonskapasitet på opprinnelig 1600 MW fordelt på to enheter, senere 2400 MW via totalt tre enheter. Anlegget ligger i Sjarypovo-distriktet i provinsen Krasnojarsk, Russland. Brenselskildene er lignitt. Byggingen startet i 1976, første enhet stod ferdig i 1987 og hele og anlegget stod ferdig i 1991.
Årsproduksjonen av elektrisk kraft etter 2010 har variert mellom 9 TWh og 11 TWh, og det leveres også noe fjernvarme med inntil 807 Gcal/t effekt (ca. 140 MW). Operatør er det tyske energiselskapet E.ON sitt datterselskap i Russland.
Dette er det eneste kullfyrte kraftverket i Russland med generatorer på 800 MW hver, andre kraftverk med tilsvarende store enheter er gassfyrte. Planen var opprinnelig åtte enheter, dvs 6.400 MW ytelseskapasitet, men finansieringen ble ikke fulgt opp til et slikt nivå. Kraftverket har blitt oppgradert med tyske E.ON som partner siden 2009. Det er fra 2016 installert en tredje 800 MW-enhet.
Skorstenen på 370 meter er den høyeste frittstående konstruksjon i Russland utenfor Moskva.
USA under Sommer-OL 1900
USA under Sommer-OL 1900. USA ble neste beste nasjon bak arrangørlandet Frankrike under de andre olympiske leker 1900 i Paris med nitten gull-, fjorten sølv- og fjorten bronsemedaljer.
Medaljer
Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Heliophorus ila
Heliophorus ila er en av gullvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Fugong-demningen
Fugong-demningen er en demning med vannkraftverk under planlegging i fylket Fugong, provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal etter tidligere vedtak stå ferdig i 2020. Det er usikkert om tidsplanen vil holdes.
Heliophorus ila
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Fugong-demningen
Total effekt blir inntil 400 MW, som vil gjøre kraftverket til et av de mindre i denne elva på kinesisk side.
Heliophorus ila
Larven
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplantens blader.
Larven lever som plantespiser på Polygonum chinese og Rumex japonicus.
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Heliophorus ila tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Heliophorus ila finnes ikke i Europa, men i det sørøstlige Asia, i blant annet i Kina, Burma, Thailand og Taiwan.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Limingen
Limingen (sørsamisk: Lyjmede) er en innsjø i Røyrvik og Lierne kommuner i Trøndelag fylke. Sjøen ligger 418 moh. og har et areal på 93 km². På sitt dypeste er den 192 m dyp, i gjennomsnitt 87 m. Den er er Norges 8. største innsjø og den tredje største i Trøndelag etter Tunnsjøen og Snåsavatnet.
Den er tilholdssted for røye og ørret. På 1970-tallet ankom ørekyt.
Det naturlige avløpet er til Linvasselva i sørenden av innsjøen som renner til Kvarnbergsvattnet i Sverige. Den tilhører Ångermanälvens vassdrag med avrenning til Østersjøen.
Innsjøen er regulert. Røyrvikelva i nordenden kommer fra Vektaren og er stort sett oppdemmet. Vannet ledes i stedet gjennom tunnel til Røyrvikfoss kraftverk, i tettstedet Røyrvik. I sydenden, ved grenda Limingen i Lierne, ledes vannet ut i tunnel til Tunnsjøen via Tunnsjø kraftverk, samt til Linvasselv kraftverk på svensk side. Den har opptil 10 meter variasjon i vannstand.
Sheila van den Bulk
Sheila van den Bulk (født 6. april 1989 i Rotterdam) er en nederlandsk fotballspiller som har spilt i Norge.
Hun hadde spilt siden 2007 for ADO Den Haag da hun sommeren 2013 gikk til Bergen og Sandviken Idrettslag. Samme høst prøvespiller hun for Avaldsnes Idrettslag, men går heller til Kolbotn Fotball Kvinner der er to sesonger. Hun rekker å bli klubbens mestscorende i Toppserien 2015, men forlot i slutten av desember 2015 for å gå til Djurgården i Stockholm og laget Djurgårdens IF Dam. Ifølge Østlandets Blad ble hun erstattet med Rachael Axon.
Kunstig nevralt nettverk
Kunstig nevralt nettverk, eller bare nevralt nettverk, brukes som benevnelse på en sterkt forenklet etterligning av biologisk nervevev fra hjernen eller det sensoriske system. Metodene og algoritmene bruker inspirasjon fra biologisk nervevev, men uten å være eksakt kopi. Slike kunstige nevrale nettverk stod i spissen blant de nye biologiinspirerte teknikkene innen databehandling som vokste frem på 1970-tallet, selv om metodegrunnlaget kan føres tilbake til Frank Rosenblatt sin forskning på perceptroner ved Cornell Aeronautical Laboratory i 1957.
Frasen nevralt nettverk refererer som oftest til kunstige nevrale nettverk på en klassisk digital form, men det finnes varianter som går ut over de kjente metodene fra biologien. I biologien er det også metoder som vanskelig lar seg kopiere i kunstige implementasjoner. Hvis etterligningen er inspirert av biologien snakker en ofte om Nevromorf prosessering. Det er flere mulige grenser som kan trekkes mellom slike implementasjoner. En kan dele i digitale implementasjoner med mykvare og maskinvare på ene siden og analoge implementasjoner på den andre, en kan dele i nettverk som har liten eller ingen tidsdimensjon vs nettverk hvor tidsdimensjonen er vesentlig, en kan dele i nettverk med lineære noder vs nettverk med ulineære noder (lineære overføringsfunksjoner eller aktiveringsfunksjoner vs ulineære), en kan dele i ettlagsnettverk vs flerlagsnettverk (dyp læring aka «deep learning»), en kan dele i forovermatede nettverk vs tilbakematede nettverk, en kan dele i homogene nettverk med like noder vs heterogene nettverk, og så videre.
De viktigste anvendelsene er i 2018 innen selvlærende flerlagsnettverk med ulineære noder, hvor læringen eventuelt spisses med styrt læring. Slike anvendelser vil ofte bli initialisert til en startverdi ut ifra et utagget treningsett (apriori kunnskap) hvoretter det brukes selvlærende algoritmer for å få nettverket til å følge eller tilpasse seg et nytt tagget treningsett (aposteriori kunnskap). En slik transfer learning forutsetter at en kan avgjøre hva som er riktig respons for det taggede treningsettet.
Bakgrunn
Den originale inspirasjonen til nevrale nettverk kom fra observasjon av sentralnervesystemet, med nerveceller, aksoner, dendritter og synapser er «prosessoren» i levende vesener. Inspirasjon til noen av bestanddelene er også fra forskning på levende vesener som har et nervesystem, men som mangler et fullt utviklet sentralnervesystem. Metodene er generelle og ikke spesifikt knyttet til eksistensen av et emulert sentralnervesystem, selv om et overordnet mål for mange forskningsarbeider er å nå frem til noe slikt.
Siden forskning på nervenes funksjon fortsatt er på et tidlig stadie der det finnes mange ubesvarte spørsmål og abstraksjonsnivå, så finnes det ingen entydig definisjon av hva som er et kunstig nevralt nettverk. En løst definert fellesnevner er at slike består av et nettverk av enkle prosesseringselementer som utfører en globalt kompleks handling basert på koblinger mellom prosesseringselementer og disses parametere. Det er vanlig å bruke algoritmer for maskinlæring til å balansere og tilpasse parametrene som i denne sammenheng typisk kalles «vekter».
I moderne programvareutvikling har man tatt i bruk en mer praktisk tilnærming basert på statistikk og signal prosessering. Prinsippet om ikke-lineær, distribuert, parallell og lokal prosessering og adapsjon blir ivaretatt i disse systemene, selv om mange av elementene fra biologi ikke finnes i disse systemene.
Oppbygning
Et nevralt nettverk er bygget opp av nevroner, som i sin enkleste og eldste form også kalles perceptrons, og bindingene mellom disse og påtrykk fra foregående lag. Bindinger er i noen sammenhenger brukt om de enkelte vektene i nettverket, i andre sammenhenger er de brukt om de enkelte utganger fra foregående lag. I mange typer nevrale nettverk er det veldefinerte inngangsnoder (inputvector), som vektes og prosesseres med overføringsfunksjonen (aktiveringsfunksjonen), hvoretter de leveres til veldefinerte utgangsnoder (outputvector). Disse blir gjerne kalt Feed-forward nettverk hvis de ikke har læring aktivert.
Det snakkes ofte om inngangsnoder og utgangsnoder som ikke har noen selvstendig overføringsfunksjon, samtidig som det snakkes om prosesserende noder i laget. Dette kan være forvirrende. Det er enklere å se på dette som en inngangsvektor og en utgangsvektor, hvor en matrise bringer inngangsvektoren over på formen til utgangsvektoren.
I det etterfølgende beskrives et forovernett (feed foreward net). Hvis en legger til læring så vil dette fungere som et nett rettet motsatt vei og som propagerer feilverdier. I praktisk bruk er det imidlertid vanligere å flytte selve lærealgoritmen (backpropalgoritmen) inn i enheten som definerer det kunstige nevronet.
Nevron
Nevrale nettverk består av et stort antall relativt enkle noder, alle kjører den samme algoritmen. Opprinnelig var disse ment som en emulasjon av en enkelt nervecelle eller nevron. Hvert nevron kommuniserer med et subset av de andre kunstige nevronene i nettverket. Hver input et nevron får fra andre nevroner har en vekt assosiert. Vekten sier hvor viktig denne inputen er for nevronet. Nevroner har også en aktiveringsfunksjon som prosesserer summen av påtrykket, og et tilhørende bias. Bias fungerer som en terskel i et perceptron. Det er i noen tilfeller enklest å skille ut bias i en egen parameter, mens det i andre tilfeller er enklere å se på bias som et konstantpådrag i en av inngangsnodene.
Aktiveringsfunksjon
I nevrale nettverk beskriver aktiveringsfunksjonen outputoppførselen til et nevron. De fleste nevrale nettverk starter med å beregne den vektede summen av alle inngangene. Denne verdien (total net input) blir deretter vanligvis transformert ved hjelp av overføringsfunksjonen (aktiveringsfunksjon, squashing function). En av de enkleste overføringsfunksjonene sier kun at hvis total net input er mindre enn 0, er output fra nevron 0, ellers output 1. Denne overføringsfunksjonen er tett opp mot funksjonen som finnes i enkelte former for biologisk nervevev, hvor en sier at nerven «fyrer» når potensialet kommer opp i et gitt nivå. Andre viktige funksjoner er en identitetsfunksjon, eller en slik med øvre og/eller nedre skranke. Slike funksjoner er så tilnærmet med en eller flere logaritmiske funksjoner eller endog en hyperbolsk funksjon. Valget av den siste kommer av disses egenskaper i forbindelse med maskinlæring.
Vekt
En vekt, i et kunstig nevralt nettverk, er en parameter tilknyttet tilkoblingen mellom et nevron M, til et annet nevron N. Dette er omtrent det samme som bindingen til en synapse i et biologisk nevron. Vekten bestemmer hvor mye nevron N bryr seg om aktiveringen N får fra nevron M, eller hvor mye av pådraget fra N som når frem til M.
I noen spesielle former for nettverk brukes det også ulineære overføringsfunksjoner istedenfor lineær vekting, men slike nettverk kan skrives om til to eller flere koblede nettverk med ulike overføringsfunksjoner. Slike nettverk brukes vanligvis i forbindelse med problemstillinger hvor en ønsker separasjon av datasett og ikke bare dekorrelering, det vil si dekorrelering over høyereordens komponenter.
Bias
I feedforward og noen andre nevrale nettverk er hvert nevron tilkoblet et fast bias, som også kan beskrives som et konstantpådrag, via en trenbar vekt. Dennes eksaktverdi er uvesentlig, men blir ofte satt til 1 eller -1. Fortegnet er uvesentlig om det kan trenes negative vekter. Dette gjør at hver skjulte enhet og outputenhet får et trenbart threshhold. Hvis eksaktverdien er -1 så blir threshold verdien til vekten knyttet til nevronets bias.
Perceptron
Et perceptron er et enkelt kunstig nevron som har en aktiveringsfunksjon som tar total net input og gir 1 hvis dette er over en grense (treshold), eller 0 hvis ikke. I noen sammenhenger er det praktisk å behandle alle nevrons som en perceptron.
Det er litt forskjell i litteratur med hensyn på hva som kalles et perceptron. I noen tilfeller brukes begrepet om et enkelt kunstig nevron, i andre tilfeller om et helt lag av slike, i noen tilfeller om et nevron med lineær overføringsfunksjon, i andre tilfeller med en enkelt terskel.
Grensefunksjon (threshold function)
Output fra et perceptron er 0 hvis total net input til perceptronet er mindre enn grensen(threshold) T, ellers er output 1.
Enkelt lag forovermatet nevralt nettverk
Et nettverk der alle input er koblet direkte til output blir kalt et ettlagsnettverk (single layer network) eller perceptron nettverk. Igjen er bruk av perceptron litt uklart, for normaltolkingen vil være at hver node også har egenskapene til en ren thresholdfunksjon. Når nodene implementerer en 'treshold' funksjon så kan vi se på perceptronene som en representasjon av en boolsk funksjon. Det er en del boolske funksjoner et slikt ettlags perceptron nettverk ikke kan representere.
Læringsalgoritme
For et perceptron nettverk kan det brukes en enkel læringsalgoritme for å trene vektene utfra et datasett. For flerlagsnettverk må en bruke tilbakepropageringsalgoritmer for læring. Læringsalgoritmen som blir presentert her er den samme for alle output-nevroner, derfor blir algoritmen beskrevet for ett enkelt nevron i isolasjon.
En ekstra dimensjon, med indeks n+1, kan bli lagt til alle input vektorer, med, i så fall vil w_{n+1} \, erstatte bias termen.
For å vise hvordan \mathbf{w} endres over iterasjonen som en løpetid brukes
Med for høy læringsrate vil perceptronet periodisk variere over og under løsningen. En mulig forbedring for å få det til å konvergere er å bruke LR^n med n=1 i begynnelsen og inkrementere med 1 når en loop i læringen blir funnet. Dette implementerer et fall (decay) i læreraten for å sikre konvergens.
Stegene i læringsalgoritmen
1.  Initialisering av vekter og 'threshold'. Vekter kan initialiseres ved å sette hver vekt node w_i(0) \, til 0 eller til en lav tilfeldig verdi.
Separerbarhet og konvergering
Novikoff (1962) beviste at perceptron algoritmen vist ovenfor konvergerer etter et endelig nummer av iterasjoner hvis datasettet er lineært separerbart. Hvis datasettet ikke er lineært separerbart vil ikke algoritmen overfor konvergere.
Flerlags forovermatet nevralt nettverk
Nevrale nettverk med flere lag blir som oftest referert til som Flerlags forovermatet nevralt nettverk. Der den mest vanlige versjonen har et inputlag, et skjult lag og et outputlag, slik som figuren overfor (Fig. 1) viser. I dette tilfellet er ikke inngangsvektoren og utgangsvektoren vist. Man kan tenke seg at hver skjulte enhet er et perceptron som representerer en grensefunksjon fra inputlaget. Videre kan man tenke seg at en outputenhen er en begrenset(thresholded) lineær kombinasjon av flere skjulte enheter. Med et stort nok skjult lag kan et nevralt nettverk med kun ett skjult lag representere alle kontinuerlige funksjoner, med to lag kan til og med ukontinuerlige funksjoner representeres. Hvis overføringsfunksjonene kan velges ideelt så blir også antall skjulte noder begrenset og endelig. Forutsetningene for at dette skal skje er aldri tilstede i praksis.
Læringsmetode
Læringsalgoritmene for flerlags forovermatede nevrale nettverk er sammenlignbare med algoritmene for perceptronettverk, en variasjon av disse er vist over. En av hovedforskjellene er at vi kan ha flere utganger, slik at vi har en utgangsvektor y_f(z) istedenfor en enkeltverdi, hvert eksempel har også en utgangsvektor x. Hovedforskjellen mellom enkeltlags og flerlags er at feilen til output (x - y_f) er tydelig, mens feilen til det skjulte laget forblir ukjent siden treningsdatasettene ikke har noe data om hva de skjulte nodene skal gi som output. Feilen fra utgangen kan imidlertid propageres gjennom nevronet ved å invertere overføringsfunksjonen og dermed fordeles på feil introdusert fra de enkelte pådrag. En slik tilbakepropagering kan gjøres gjennom mange skjulte lag, men som det viser seg, med stadig lavere lærerate.
Algoritmen
En generell tilbakeforplantningsalgoritme (back-propagation algorithm):
Initialisering: vektene til det nevrale nettverket får små tilfeldige verdier Gjør: For alle eksempler e i treningsdatasettet: O = output fra bruk av inputs mot vektene i nettverket sine verdier T = output for e fra treningsdatasettet Kalkuler feilen (T - O) for outputenhetene Regn ut \Delta w_h for alle vektene fra det skjulte laget til outputlaget Regn ut \Delta w_i for alle vektene fra inputlaget til outputlaget Oppdater alle vektene i nettverket Til: Alle eksemplene er klassifisert korrekt eller til et stoppkriterium blir møtt Returner nettverket
Iain Lewers
Iain Lewers (født 5. januar 1984) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Den gamle by
Museet er ordnet som en gammel by med 75 hus fra 1500-, 1600-, 1700- og 1800-tallet, samt enkelte bygninger fra 1900-tallet, hentet fra ulike byer i Danmark. Initiativtaker til museet var lokalhistorikeren Peter Holm. Kommunen stilte areal til disposisjon i Det Jyske Haveselskabs Have. Museet var ikke så stort de første årene, men etter hvert ble nye bygninger og gateområder tilføyd til museumsområdet.
Muggen manna
Muggen manna er et musikkalbum med Ole Paus, utgitt i 1986. På albumet bidrar gjesteartister som Børresen Combo og Markedssjef Hansen.
Paris-traktaten av 1814
Paris-traktaten av 1814, signert den 30. mai 1814, avsluttet krigen mellom Frankrike og den sjette koalisjonen (bestående av Østerrike, Preussen, Russland, Sverige, Storbritannia, og et antall tyske stater).
Traktaten i Paris var den ene av to som avsluttet krigene i Napoléon Bonapartes tidsalder. Avtalen skapte en fred mellom flere europeiske nasjoner, som Storbritannia, Russland, Østerrike, Sverige, Portugal og Preussen.
Avtalen omfordelte flere landområder blant ulike land. Frankrike fikk beholde alle sine landområder som nasjonen hadde til og med 1. januar 1792, og fikk også tilbake territorier som var blitt erobret av Storbritannia i løpet av krigen. De eneste unntakene var Tobago, Saint Lucia, og Mauritius. Avtalen gjeninnsatte også Huset Bourbon som Frankrikes monark, manifestert i Ludvig XVIII. Avtalen hadde også som mål å avvikle den franske slavehandelen, skjønt ikke slaveriet som sådan, i løpet av en femårsperiode. I tillegg ga traktaten Sveits uavhengighet og Malta ble gitt til Storbritannia. Den svenske tronen, her representert ved kronprins Karl Johan, Napoleons tidligere marskalk av keiserriket, Jean Jules Baptiste Bernadotte, ga det nyetablerte franske regimet den karibiske øya Guadeloupe, mot at franskmennene anerkjente svenskenes rett til Norge. Sverige hadde da hatt kolonien kun i 15 måneder, etter at Storbritannia tilbød denne til den svenske kronprinsen for å kompensere for eventuelle tap han ville få ved at svenskene ville inngå i den sjette koalisjonen.
Flere nasjoner, til tross for traktatens fredelige hensikter, fryktet gjengjeldelse fra Frankrike. Med denne bekymringen var det flere området som forsøkte å forsterke sine posisjoner. Huset Oranien-Nassau, som forente Belgia og Nederlandene, ble dannet for å forene og styrke disse to nasjonene. Tyskland og andre land ble delt i flere indre stater. Italia ble splittet i mindre enheter.
Napoléon Bonaparte ble sendt til eksil til Elba, en liten øy i Middelhavet øst for Korsika og rett utenfor Italias vestkyst.
Stonglandet
Stonglandet er en halvøy lengst sør på øya Senja i Troms og Finnmark. Stonglandet, som ligger i Senja kommune, er forbundet med resten av øya gjennom det smale Stonglandseidet. På vestsiden skjærer den lille fjorden Eidepollen inn mellom halvøya og resten av Senja. Stonglandseidet er dessuten et tettbebygd sted med om lag 200 innbyggere, hvor det finnes blant annet skole, kirke, eldresenter og butikker.
Sørover fra Stonglandseidet går det veier både langs østsiden og vestsiden av Stonglandet. Langs fylkesvei 223 på østsiden ligger bygdene Valvåg og Lekangsund. Videre derfra går det lokal vei langs sørsiden til Stangnes, som er den sydligste bygda på Senja. Langs vestsiden går det vei til Hofsøy, hvor det er museum.
Delområde Stonglandet
Delområde Stonglandet utgjør den sørlige delen av tidligere Tranøy kommune, identisk med det området som kalles Sør-Tranøy. Området dekker et areal på 223,51 km². Delområdet har landegrense i nord mot Torsken og Tranøy og sjøgrense i sør mot Bjarkøy og Andørja og i øst mot Dyrøy. I vest ligger Andfjorden.
Stonglandet består av følgende seks grunnkretser (folketall 2015):
Stonglandet grunnkrets
Stonglandet er også en grunnkrets i delområdet, som omfatter størstedelen av selve halvøya, det vil si de midtre og sørlige delene. I på øst- og sørsiden ligger blant andre bygdene Valvåg, Lekangsund og Stangnes, og i vest ligger Hofsøy. Grunnkretsen har kun landegrense mot Eidet i nord. Sjøgrense har den i nord og vest til Å (over Eidepollen) og Buvik, i sør mot Ibestad kommune og i øst mot Dyrøy kommune. Areal: 33,01 km².
Innbyggertall i Stonglandet grunnkrets:
Liuku-demningen
Liuku-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2013. Det er usikkert om tidsplanen vil holdes.
Total effekt blir inntil 180 MW, som vil gjøre kraftverket til et av de mindre i denne elva på kinesisk side.
Maldivene under Kortbane-VM i svømming 2016
Maldivene deltok under Kortbane-VM i svømming 2016 i Windsor, Ontario i Canada fra 6. - 11. desember 2016.
Gastrosarus
Gastrosarus er en slekt av biller som tilhører den artsrike underfamilien Cerambycinae i familien trebukker (Cerambycidae).
Liste over ordførere i Harstad
Liste over ordførere i Harstad begynner i 1904, da bykommunen Harstad ble opprettet og utskilt fra Trondenes.
Gastrosarus
Levevis
Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.
Lene Espedal
Lene Espedal (født 11. januar 1983) er en tidligere aktiv norsk fotballspiller (midtbane) som også har spilt på landslaget.
Hun spiller for Sandved Idrettslag i Sandnes da hun i 1999 tas ut på J17-landslaget for å spille nordisk. Høsten 1999 debuterer hun som 16-åring mot Setskog/Høland for Klepp IL, der hun blir til 2004. Hun rekker å komme på Årets Lag i 2003, får i mars 2004 et innhopp på A-landslaget, som taper 1–4 mot USA i Algarve Cup. Et grunnfag i idrett ved Høgskolen i Stavanger blir det også. I november 2004 er hun på U21-landslaget da hun går til Kolbotn Fotball Kvinner for å ta mellomfag i idrett ved Norges idrettshøgskole. Sesongen 2006 er hun mest skadet i Kolbotn. I januar 2007 melder Stavanger Aftenblad at Klepp betaler penger for å få henne tilbake dit. Prisen ble 25 000 kroner. Hun la opp etter 2008-sesongen.
Bulgaria under EM i friidrett 1954
Bulgaria deltok med 9 utøvere under EM i friidrett 1954 som ble arrangert 25.–29. august 1954 i Bern. Bulgaria tok ingen medalje under mesterskapet.
Ørdalen naturreservat
Ørdalen naturreservat ligger på østsiden av Skarnsundet i Inderøy kommune, Trøndelag. Området ble vernet i 1992. Formålet med vernet er å bevare et barskogområde som er lite påvirket av menneskelig aktivitet og som har et særpreget planteliv.
Naturreservatet har sin største utstrekning på 1,7 km fra Noremsflata i nord til Olberga i sør. Fra en høyde på omtrent 190 moh. nord for gården Ørdalen, skråner verneområdet bratt ned mot Skarnsundet.
Området ligger i Trøndelags låglandsregion. Vegetasjonen er til dels vamekjære og næringskrevende arter. Barskog dominerer, men det er innslag av kalklågurtskog med alm og hassel og varmekjære urter som blåveis og bergmynte.
Dirt
Dirt er Alice in Chains' andre studioalbum, og blir av mange kritikere trukket fram som en av 1990-tallets beste plater. Platen ble gitt ut høsten 1992, og selv om debutalbumet Facelift også hadde forholdsvis gode salgstall, var Dirt gruppas virkelige gjennombrudd, og plasserte bandet i grungens elitedivisjon sammen med Nirvana, Pearl Jam og Soundgarden.
Låtene «Would?», «Them Bones», «Rooster», «Angry Chair» og «Down in a Hole» ble også utgitt som singler. «Would?» var også med på soundtracket til filmen Singles.
De fem låtene fra «Junkhead» til og med «Angry Chair», som alle er skrevet av vokalist Layne Staley handler alle om heroin og narkotikamisbruk, og fikk ryktene til å gå om at Staley hadde et alvorlig narkotikaproblem. Disse ryktene skulle vise seg å være riktige.
Kaknästornet
Navnet kommer fra Kaknäs, en av de fire kongsgårdene som lå på stedet.
Mot en avgift kan publikum komme opp til 30. etasje og nyte utsikten over Stockholm med forsteder og deler av skjærgården i klart vær. Det er restaurant og kafé i tårnet.
Danmark under Vinter-OL 1994
Danmark under Vinter-OL 1994. Fire mannlige sportsutøvere fra Danmark deltok i tre sporter, alpint, kunstløp og langrenn under Vinter-OL 1994 i Lillehammer i Norge. Danmark, som deltok for åttende gang i et vinter-OL, vant ikke noen medaljer. Beste plassering var en 13.-plass i kunstløp for menn.
Terrorangrepet i Mosul 26. februar 2008
'''Terrorangrepet i Mosul 26. februar 2008''' skjedde 26. februar 2008, da en selvmordbomber sprengte seg selv ombord i en buss i Mosul, kurdisk nord-Irak.
Bakgrunn
Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt.
Angrepet
Meldinger fortalte at en selvmordsbomber gikk ombord på en buss, der han så detonerte bomben han bar med seg.
Ansvar
Ingen påtok seg ansvaret for angrepet, men irakiske myndigheter mente at al-Qaida hadde flyttet og regruppert aktiviteten sin til byen etter å ha blitt presset ut av Bagdad-området.
Friedrich Karl Dörner
Friedrich Karl Dörner (født 28. februar 1911 i Gelsenkirchen, død 10. mars 1992) var en tysk klassisist, epigrafiker og klassisk arkeolog.
Født i 1911 som sønn av gruveadministrator Karl Dörner og hans hustru Klara i Gelsenkirchen. Han studerte ved universitetene i Münster og Greifswald under Josef Keil klassisisme, og fullførte sin doktorgrad i 1935. Like etter ble han ansatt av det tyske arkeologiske institutt i Berlin og fikk finansiert utlandsreiser av instituttets arkeologisk stipend i 1936/37. I 1938–1940 arbeidet han for DTI i Istanbul som forskningsassistent. I denne tiden arbeidet han ved Boğazkale/Hattuša i Tyrkia, og besøkte også Bithynia og kongedømmet Kommagene i Lilleasia, som fra da av ble hans hovedsakelige forskningsområde.
Grömitz
Grömitz er en by (med status som Ostseebad) i kretsen Øst-Holstein i delstaten Schleswig-Holstein, Tyskland.
Charles Winckler
Charles Gustav Wilhelm Winckler (født 9. april 1867, død 17. desember 1932) var en dansk idrettsutøver. Winckler deltok i flere øvlser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som beseiret det franske laget i finalen. Han ble nummer ti i kule og han kom på åttendeplass i diskos.
Isblink
Isblink er et hvitt glimmer med lys som vises ved horisonten og som oppstår når isen og snøen reflekterer lyset mot skyene. Dette kan oppstå til tross for at selve isen eller snøen ikke er synlig fra den posisjonen betrakteren befinner seg. Det forekommer hovedsakelig ved lavt skydekke, som stratus og stratocumulus.
Ved at isblink ikke oppstår på åpent hav, kan fenomenet utnyttes til navigering i delvis islagte sjøområder. Dette har blitt utnyttet av inuitter og ved utforskningen av nordvestpassasjen. Ved navigering på hav forekommer også begrepet «ishimmel» og «vannhimmel» for å beskrive dette fenomenet.
Wien-filter
Et Wien-filter, også kjent som hastighetsvelger, er et instrument som består av vinkelrette elektriske og magnetiske felt som kan brukes som et hastighetsfilter for ladede partikler, for eksempel i elektronmikroskop og spektrometre. Den brukes i akseleratormassespektrometri for å velge partikler basert på hastigheten. Enheten er sammensatt av ortogonale elektriske og magnetiske felt, slik at partikler med riktig hastighet ikke vil bli påvirket mens andre partikler vil bli avbøyd. Den er oppkalt etter Wilhelm Wien som utviklet den i 1898 for studiet av anodestråler. Den kan konfigureres som en ladet partikkelenergianalysator, monokromator eller massespektrometer.
Teori
Enhver ladet partikkel i et elektrisk felt vil føle en kraft proporsjonal med ladningen og feltstyrken slik at, hvor F er kraft, q er ladning og E er elektrisk feltstyrke. Tilsvarende vil enhver partikkel som beveger seg i et magnetfelt føle en kraft proporsjonal med hastigheten og ladningen til partikkelen. Kraften som føles av en hvilken som helst partikkel er da lik, hvor F er kraft, q er ladningen på partikkelen, v er partikkelens hastighet, B er styrken til magnetfeltet, og \times er kryssproduktet. Når det gjelder en hastighetsvelger, er magnetfeltet alltid 90 grader i forhold til hastigheten, og kraften er forenklet til F = qvB i retningen beskrevet av kryssproduktet.
Ved å sette de to kreftene til lik størrelse i motsatte retninger kan det vises at. Hvilket betyr at enhver kombinasjon av elektrisk (\vec{E}) og magnetisk (\vec{B}) felt tillater ladede partikler med bare hastighet \vec{v} gjennom.
EM i duatlon 2013
Duatlon er en variant av triatlon, men uten svømming.
Martin Joensen (forfatter)
Esbern Martin Sofus Joensen (født 19. april 1902 i Sandvík, død 25. desember 1966 på Tvøroyri) var en færøysk skolemann og forfatter.
Etter et opphold ved Føroya Fólkaháskúli vinteren 1922/1923 og eksamen ved Føroya Læraraskúli i 1926 var han lærer i bygdene Akrar, Víkarbyrgi og Lopra 1926–1928 og i Sandvík 1928–1944. På Tvøroyri var han lærer på realskolen 1944–1966, og måtte tre tilbake på grunn av sykdom. Joensen gjennomgikk årskurs ved Danmarks Lærerhøjskole i årene 1938/1939 og 1960/1961. Han var også klokker i Sandvíkar kirkja i 14 år, medlem av kommunestyret i Hvalba i en tid, redaktør sammen med Jacob Olsen i Barnablaðið 1930–1931, redaktør i Føroya Social Demokrat 1946–1949 og formann i Rithøvundafelag Føroya 1957–1959.
Joensen er mest kjent som skjønnlitterær forfatter, og debuterte i 1946 med Fiskimenn, den første færøyske kollektivromanen. Skildringen av et fiskersamfunn i mellomkrigstiden blir videreført i romanen Tað lýsir á landi fra 1952. Han utgav også barne- og ungdomslitteratur og fire novellesamlinger.
Elmer Boeseke
Elmer Julius Boeseke, Jr. (født 5. august 1895 i Santa Barbara i California), død 17. oktober 1963) var en amerikansk polospiller som deltok i de olympiske leker 1924 i Paris.
Boeseke vant en olympisk sølvmedalje i polo under OL 1924 i Paris. Han var med på det amerikanske laget som kom på andreplass i poloturneringen bak Argentina. De andre på laget var Rodman Wannamaker, Tommy Hitchcock og Frederick Roe.
LIN
Lin eller LIN kan referere til:
Personer:
Facelift
Facelift er Alice in Chains' debutalbum.
Albumet ble utgitt 21. august 1990, og hadde relativt gode salgstall. Låtene «We Die Young» og «Man in the Box» ble gitt ut som singler, og særlig sistnevnte ble en hit på amerikansk metal-radio, og hjalp gruppen å skape seg et navn.
James Fair
James Fair (født 8. august 1981) er en britisk landhockeyspiller. Han representerte landet sitt under Sommer-OL 2012 i London, der han endte på fjerdeplass med det britiske landslaget.
Danmark under EM i friidrett 1958
Danmark deltok med 9 utøvere under EM i friidrett 1958 som ble arrangert 19.–24. august 1958 i Stockholm. Danmark tok en medalje under mesterskapet.
Ricoh Arena
Ricoh Arena er et rugby- og fotballstadion i Coventry, England og er hjemmebanen til fotballklubben Coventry City FC og rugbyklubben Wasps. Stadionet inneholder også et stort shoppingsenter. Tilskuerrekorden er på 30 812, og ble satt i en landskamp mellom England U-21 og Tyskland U-21 den 6. oktober 2006.
Sportsåret 1965
Sportsåret 1965 er en oversikt over hendelser, resultater, fødte og avdøde personer med tilknytning til sport i 1965.
Ricoh Arena
Historie
Stadion var eid av Arena Coventry Limited (ACL) som besto av Coventry City Council og Higgs Charity. Coventry City FC leide stadionet av dem. 23. mars 2013 flyttet Coventry City ut av stadion etter en lengre krangel om leien av stadionet og 2013-14 sesongen spilte de på Sixfields Stadium, hjemmebanen til Northampton Town FC. ACL vedlikeholdt stadionet selv om ingen spilte fast der den sesongen.
Sportsåret 1965
Rugby
Rugbyforeningen Uppsala RFC grunnlegges.
Ricoh Arena
Historie
Coventry City flyttet tilbake igjen i 2014-15 sesongen etter å ha avklart den økonomiske krangelen.
Rugbylaget Wasps som tidligere spilte på Adams Park, banen til Wycombe Wanderers, kjøpte 50% av Ricoh Arena i oktober 2014 og de resterende 50% i november 2014. Wasps begynte å spille sine kamper der fra 21. desember 2014.
Volleyball under Europalekene 2015
Volleyball under Europalekene 2015 blir arrangert i Baku mellom 13. og 28. juni. Det blir arrangert i både innendørs- og strandvolleyball for begge kjønn.
Zinoberveien (Oslo)
Zinoberveien (1-21, 4-150) er en vei i Sørkedalen i bydel Vestre Aker i Oslo. Den tar av fra Sørkedalsveien på østsiden like nord for den tidligere husmannsplassen Zinober (gnr./bnr. 13/36), som har gitt navn til veien. Veien går nordover parallelt med Sørkedalselva på østsiden til litt forbi plassen Brenna (gnr./bnr. 22/5, i nr. 25). Like etter krysset med Sakariasveien krysses Langlielva, og ved parkeringsplassen Åmot grustak dreier veien mot sør, krysser Sørkedalselva på Åmot bro og ender i Sørkedalsveien igjen vest for Sørkedalen skole.
I 2013 ble det meldt at Åmot bro skulle rives og nybygges, slik at trafikken til/fra området nord for Sørkedalen skole måtte gå via Zinoberveien øst for elvene. Dette vakte kraftige reaksjoner fra lokalbefolkningen, som dessuten mente den ikke var blitt tilstrekkelig varslet om de foretående arbeidene. Arbeidet har også vist seg mer komplisert enn forutsett, og ble stanset i påvente av utredninger. I påvente av ny igangsetting er den gamle broen blitt midlertidig forsterket.
Veinavnet skal ha vært i bruk så tidlig som 1855.
Sparebanken NOR
Historikk
Historien til Sparebanken NOR går tilbake til opprettelsen av Christiania Sparebank i 1822, som i 1926 endret navn til Oslo Sparebank.
1. oktober 1990 fusjonerte ABC Bank med fire distriktsbanker og dannet Sparebanken NOR. De fire distriktsbankene var Sparebanken Vestfold (stiftet i 1982), Sparebanken Østlandet (stiftet i 1986), Sparebanken Buskerud (stiftet i 1978) og Sparebanken Østfold.
31. oktober 2000 endret banken navn til Gjensidige NOR Sparebank etter oppkjøpet av Gjensidige Bank året før.
Tournament Players Club
Tournament Players Club (TPC) er et nettverk av offentlige og private golfbaner som eies av organisasjonen PGA TOUR. De fleste av banene er eller har vært åsted for turneringer på PGA-touren.
Drøvtygging
Drøvtygging eller jorting (av norr. jórtra ) er en avansert to-trinns fordøyelsesprosess som utnyttes av flere klovdyr (Artiodactyla), som drøvtyggere (Ruminantia) og kameldyr (Tylopoda). Prosessen gjør det mulig for disse planteeterne å utnytte næringsstoffene i fiber og andre vanskelig tilgjengelige næringsforbindelser som finnes i planter som mat. Å tygge drøv er å tygge oppgulpet fermentert plantemateriale på nytt.
Biologi
Prinsippet bak drøvtygging er å la mikrober bryte ned ellers tungt fordøyelig plantemateriale som så går videre til og utnyttes i den enzymatisk/mekaniske fordøyelsen som drøvtyggerne har felles med andre virveldyr.
For å gjøre denne prosessen effektiv har drøvtyggere og noen andre dyr, gjennom mange årtusener, hatt en evolusjonær utvikling av fordøyelsessystemet som har ført fram til en mage med tre eller fire kamre, fordelt i to avsnitt. Formagen omfatter vom og nettmage, mens fordøyelsesmagen omfatter bladmage (mellommage) og løypemage (bakmage). Dvergmoskusdyrene (Tragulidae) tilhører gruppen av drøvtyggere, men disse primitive dyra skiller seg fra de andre artene ved at de mangler bladmage.
Spiserøret hos drøvtyggere ender i nettmagens fremre vegg og fortsetter via svelgrenna mot åpningen til bladmagen. Når dyra spiser havner imidlertid det tygde plantematerialet først i formagen, enten vomma (de grovere delene) eller i nettmagen (de finere delene), der cellulose, hemicellulose og andre polysakkarider brytes ned av mikroorganismer. Formagen fungerer som et gjæringskammer. De tyngre fine halvfordøyde delene synker etter hvert til bunnen av nettmagen og går videre via svelgrenna til bladmagen når nettmagen trekker seg sammen. Næring som har havnet i vomma vil etter en tids gjæring være halvfordøyd. Dette halvfordøyde plantematerialet kalles drøv og blir gulpet opp og tygd på nytt, for deretter å svelges tilbake til nettmagen og (om det er fint nok) gå videre til bladmagen, der en del av væsken fjernes. Det fortykka nedbrutte plantematerialet havner så i løypemagen (som tilsvarer vår ene magesekk og typisk har et svært surt miljø), der enzymer fortsetter nedbrytningen av næringsstoffene, før det sendes videre til tolvfingertarmen (der bukspytt nøytraliserer syrene) og ut i tynntarmen og resten av tarmsystemet. Hos dyr som mangler bladmagen må løypemagen og tynntarmen i større grad bidra til opptaket av væske.
Klimagasser
I avføringen etter dyra finnes det mikroorganismer som også danner klimagassen lystgass (N2O) fra overskuddet av nitrogen (N), men denne prosessen er mer kompleks og den påvirkes også av flere faktorer. Under lagring av husdyrgjødsel dannes det noe, men det meste dannes da slik gjødsel spres jorder. Hvor mye nitrogen som tilføres jorda, har betydning for hvor mye N2O som dannes.
I 2016 ble det samlede utslippet av klimagasser fra husdyr i Norge beregnet til cirka 3,3 millioner tonn CO2-ekvivalenter, hvorav CH4 fra fordøyelsen utgjorde cirka 70 %. CH4 og N2O fra gjødsel utgjorde henholdsvis cirka 9 % og 21 %.
Dyra
Dyr som tygger drøv, finnes i gruppene drøvtyggere og kameldyr. I tillegg til de naturlige artene elg, rein, hjort og rådyr finnes også de introduserte artene dåhjort og moskusfe som frittlevende vilt i Norge, samt husdyr som storfe, sau og geit. Dette er pattedyr som tilhører gruppen av drøvtyggere, men det finnes også kameldyr som lama og alpakka her, og alle tygger drøv. Andre dyr som har mikrobiell fordøyelse før magen, er enkelte kenguruarter og flodhest. Mikrobiell fordøyelse skjer i tarmsystemet hos alle dyr, men enkelte har tilpasninger, for eksempel hester, som har en utvidet blindtarm hvor mye av fermenteringen skjer.
Tommy Hitchcock
Tommy Hitchcock, Jr. (født 11. februar 1900, død 19. april 1944) var en amerikansk polospiller som deltok i de olympiske leker 1924 i Paris.
Hitchcock vant en olympisk sølvmedalje i polo under OL 1924 i Paris. Han var med på det amerikanske laget som kom på andreplass i poloturneringen bak Argentina. De andre på laget var Rodman Wannamaker, Elmer Boeseke og Frederick Roe.
Fortuna (andre betydninger)
Fortuna kan vise til:
Mississippideltaet
Mississippideltaet er området i den sørlige del av staten Louisiana i USA der Mississippi munner ut Mexicogolfen, over et enormt delta som strekker seg over ca. 12,000 km² fra Vermillion Bay i vest til Chandeleurøyene i sørøst. Området er en del av Louisianas kystslette, som er et av de største kystnære våtområder i USA.
Saurlid
Saurlid var den plassen på Nidarnes, ifølge Snorre, der liket til Olav Haraldsson ble lagt første natta av Torgils Halmason og hans menn etter slaget på Stiklestad i 1030. Torgils hadde rodd det opp Nidelva ovenfor de husa som utgjorde det som skulle utvikle seg til byen Nidaros, lagt til ved Saurlid og lagt liket i et skremma (lite hus) før det neste dag ble gravlagt lenger opp (sør).
Ordet er satt sammen av saur (skit, lort) og led (grind, åpning i gjerde).
Ordet er nemnt bare en gang. Snorre sier at på hans tid var det erstatta av Olavslid. Snorre si kilde kan være ei tapt translasjonskildring, Translatio sancti Olavi, om hendingene etter slaget.
Bjørn Klakegg
Bjørn Klakegg (født 30. januar 1958 i Skien) er en norsk jazzmusiker (gitar) og komponist, kjent fra en rekke innspillinger og samarbeid.
I oppveksten spilte han blant annet i band ledet av Guttorm Guttormsen. Derpå utdannet han seg ved Toneheim folkehøgskole (1978) og Jazzlinja ved Trøndelag musikkonservatorium. (1979–83). I studietiden etablerte han egne besetninger (med blant annet medstudentene Nils Petter Molvær, Ernst-Wiggo Sandbakk, Frode Alnæs, og Tore Brunborg), før han i Oslo ble med i Sun (band), Extended Nose, Out to Lunch og Nuku.
Han har ellers medvirket til utgivelser med Tove Karoline Knutsen, Elsa Kvamme (1990) og Terje Gewelt (2004, 2007 og 2012).
Han ledet egen kvartett med Harald Skullerud (perkusjon), Andreas Utnem (tangenter) og Per Willy Aaserud (trompet). Han har turnert mye for Rikskonsertene, i oppsetningen Hav, med På hodet og bak frem, sammen med Celio de Carvalho og Nils Einar Vinjor, samt bidratt til et Ingun Bjørnsgaard-prosjekt med komposisjoner (med Rolf Wallin).
Han har vært musiker på flere av NRK Radioteaterets hørespill. Hovedprosjektet hans nå er gruppen Needlepoint, der Klakegg er komponist, tekstforfatter og vokalist. I tillegg til Klakegg består Needlepoint av Nikolai Hængsle Eilertsen (bass), David Wallumrød (keys) og Olaf Olsen (slagverk).
Han er bror til jazzpianist Rune Klakegg.
Slaughtercult
Slaughtercult er det tredje studioalbumet til det amerikanske deathgrind-bandet Exhumed.
Gassvogn
Bakgrunn
I Kulmhof tok tyskerne i bruk gassvogner som avlivingsmetode i slutten av 1941. Blant de første drepte (desember 1941–januar 1942) var østerrikske sigøynere fra transporter av til sammen 5,000 som ankom Ghetto Litzmannstadt 4.–9. november.